Cita prèvia de transmissions patrimonials i actes jurídics documentats (model 600)
La cita prèvia és un requisit previ obligatori per tal de poder accedir als serveis presencials de l'Agència Tributària de Catalunya.
Condicions d'ús del servei de cita prèvia per transmissions patrimonials i actes jurídics documentats (model 600)
El servei es presta per confeccionar la declaració (tant subjecta com exempta), sempre que no hagi prescrit l'obligació tributària -i sempre que es tracti d'escriptures que continguin un màxim de vuit béns-, als contribuents (únicament particulars, persones físiques).
El servei no s'ofereix a professionals que actuen en nom de terceres persones.
L'atenció presencial també s'ofereix als familiars de les persones contribuents, que cal que aportin, a més de la seva identificació, el llibre de família o el document que n'acrediti el parentiu, i la documentació necessària per liquidar el tribut.
- La sol·licitud de cita prèvia és un requisit previ obligatori per tal de poder accedir als serveis presencials de l'Agència Tributària de Catalunya.
- Només s'atén una persona per tràmit, llevat dels casos on sigui necessari l'acompanyament a persones dependents, o amb mobilitat reduïda.
- Per presentar presencialment declaracions ja confeccionades cal demanar cita prèvia per al tema "Altres tràmits".
— Telemàticament des d'aquest mateix web (amb ordinador o tauleta, però no amb telèfon mòbil)
— A través del telèfon 012 (és important per prioritzar l'atenció del 012 dir: "Cita prèvia de tributs" quan us demanin el tema de la trucada).
Petició de cita prèvia a través del web:
Per demanar cita prèvia cal seleccionar el tema en el primer desplegable i a continuació seleccionar l'oficina en l'altre desplegable.
El servei es presta, de dilluns a divendres:
— Als Serveis Centrals (Zona Franca), delegacions i oficines territorials de l'Agència Tributària de Catalunya, de 8.30 a 14 h.
Els dimarts també de 15 a 16 h, excepte en les dates següents: de l'1 de juny al 30 de setembre, del 15 de desembre al 10 de gener, Setmana Santa, 23 d'abril i vigílies de festes locals.
— A les oficines de serveis tributaris (oficines compartides), de 9 a 14 h.
Més informació sobre les oficines i adreces:
b) Còpia autèntica del document notarial, judicial, administratiu o privat, o de la declaració substitutiva on consti l'acte que origina el tribut i una còpia simple o fotocòpia d'aquest acte.
c) Quan resulti aplicable algun benefici fiscal o tipus impositiu reduït, s'ha d'aportar a més, justificació suficient que acrediti el compliment dels requisits necessaris per a la seva aplicació.
d) En cas de béns immobles: fotocòpia d'un rebut del'IBI.
En cas que de l'autoliquidació en resulti una quantitat a ingressar, la tramitació atesa permet també efectuar el pagament a les oficines de l'Agència mitjançant:
- Targeta bancària (màxim 50.000 €).
Avís: atès que per poder realitzar el pagament es requereix disposar del codi de seguretat que envia l'entitat bancària, és imprescindible assistir a la cita amb el telèfon mòbil on l'entitat us envia els avisos o bé disposar de l'aplicació que us permeti recuperar aquest codi.
- O bé mitjançant càrrec en compte.
S'admeten únicament comptes de les entitats col·laboradores autoritzades per al pagament telemàtic, vegeu:
Entitats financeres col·laboradores
El servei de cita prèvia de l'Agència Tributària de Catalunya s'emmarca en les actuacions d'assistència als obligats tributaris.
Consisteix en la transcripció de les dades que aporta la persona sol·licitant i en la realització dels càlculs corresponents, així com en l'assistència en la presentació, pagament i si escau, sol·licitud d'ajornament/fraccionament.
La persona interessada, o qui la representi, en cas que decideixi que vol ser assistida en la presentació, pagament o ajornament fraccionament, ha d'autoritzar el personal funcionari habilitat per tal que actuï en nom seu mitjançant el formulari que es facilita en el moment de l'atenció, tal com preveu la Resolució VEH/325/2020, de 10 de febrer, per la qual s'habilita el personal de l'Agència Tributària de Catalunya per assistir les persones interessades en l'ús de mitjans electrònics i s'estableixen els procediments d'actuació.
El formulari es troba disponible també en aquest apartat.
Cal tenir present que la mateixa Administració pot dur a terme, posteriorment, les actuacions de comprovació o investigació que consideri oportunes en relació amb les dades, els imports o les qualificacions que conté l'autoliquidació o la declaració, a partir de la informació aportada per la persona interessada (vegeu article 77.4 del Reial decret 1065/2007, de 27 de juliol, pel qual s'aprova el Reglament general de les actuacions i els procediments de gestió i inspecció tributària).